การประชุมระหว่างประเทศ เกี่ยวกับอนาคตของพลังงานนิวเคลียร์ ที่กรุงปักกิ่ง
องค์การพลังงานปรมาณูระหว่างประเทศที่กรุงเวียนนา กำลังเตรียมรับเรื่องที่โลกกลับมาให้ความสนใจเกี่ยวกับพลังงานปรมาณูมากขึ้น  มีการแสดงทัศน
นายหวัง ยี่เหรินผู้อำนวยการขององค์การพลังงานปรมาณูจีน กล่าวว่าการที่องค์การพลังงานปรมาณูระหว่างประเทศเลือกจีนเป็นประเทศเจ้าภาพ จัดการประชุมเกี่ยวกับอนาคตของพลังงานปรมาณูเป็นการเลือกที่เหมาะสม นายหวัง ยี่เหรินกล่าวไว้ตอนนี้ว่า "จีนเป็นประเทศที่พัฒนานิวเคลียร์อย่างแข็งขันที่สุดในโลก" องค์การพลังงานปรมาณูระหว่างประเทศกล่าว ว่าจีนกำลังสร้างเตาปฏิกรณ์สิบเอ็ดเตาและมีแผนจะขยายโครงการพลังงานปรมาณูออกไปอีกเจ็ดเท่า ภายในสิ้นทศวรรษหน้า องค์การพลังงานปรมาณูระหว่างประเทศกล่าวว่า เตาปฏิกรณ์ของจีนนั้นมีจำนวนแค่หนึ่งในสี่ของเตาปฏิกรณ์ที่กำลังอยู่ในระหว่างการก่อสร้างสี่สิบสี่เตารอบโลก ในจำนวนนั้นกว่าครึ่งอยู่ในเอเชียเตาปฏิกรณ์ที่สร้างรุ่นสุดท้ายสามสิบเก้าเตานั้น ส่วนมากอยู่ทางเอเชีย ผู้อำนวยการขององค์การพลังงานปรมาณูระหว่างประเทศโมฮาเหม็ด เอลบาราเดย์ กล่าวไว้ตอนนี้ว่า " จีนเป็นประเทศที่ต้องการใช้พลังงานอย่างมากมายจีนไม่มีแหล่งพลังงานของตนเอง การนำเข้าถ่านหินและน้ำมันเสียค่าใช้จ่ายสูงราคาก็ขึ้นๆ ลงๆ และมีปัญหาเกี่ยวกับเรื่องการเปลี่ยนแปลงของสภาพภูมิอากาศมากดังนั้นเป็นเรื่องธรรมดาที่จีนต้องพึ่งพลังงานนิวเคลียร์ ในฐานะเป็นส่วนหนึ่งของพลังงานที่จีนนำมาใช้" เขากล่าวว่า องค์การของเขากำลังดำเนินงานพัฒนาระบบที่ทำให้วางใจได้ว่าพลังงานนิวเคลียร์จะได้รับการนำมาใช้ในทางสันติหาใช่เพื่อวัตถุประสงค์ด้านการทหารไม่ เขากล่าวไว้ตอนนี้ว่า"ข้อเสนอข้อหนึ่งที่เรากำลังถกกันอยู่ได้ แก่การที่การเพิ่มคุณภาพการดำเนินกรรมวิธีใหม่ และส่วนที่ละเอียดอ่อนของวัฏจักรเชื้อเพลิง ซึ่งทำให้ประเทศหนึ่งสามารถพัฒนาอาวุธนิวเคลียร์ได้ในระยะเวลาอันสั้น ถ้าประเทศนั้นต้องการจะอยู่ใต้ความควบคุมดูแลของหลายชาติ" นาย เอลบาราเดย์กล่าวต่อไปว่า เขาจะยื่นข้อเสนอเกี่ยวกับประเด็นปัญหาดังกล่าวต่อที่ประชุมของสภากรรมการขององค์การพลังงานปรมาณูระหว่างประเทศ ในเดือนมิถุนายน ส่วนผู้อำนวยการขององค์การความร่วมมือทางเศรษฐกิจและการพัฒนาที่กรุงปารีส อันเฮล กูรีอากล่าวว่า การที่โลกวิตกกังวลเกี่ยวกับอุบัติเหตุที่เกิดขึ้นที่โรงไฟฟ้าพลังนิวเคลียร์ ในสหรัฐอเมริกา และที่รัสเซียตอนปลายช่วงคริสต์ทศวรรษที่1970 และ 1980 ทำให้พลโลกชั่วหนึ่งอายุคนที่เคยคิดว่า จะเป็นนักวิทยาศาสตร์ และวิศวกรด้านนิวเคลียร์พากันเมินอาชีพนั้นเขากล่าวต่อไปว่า ตอนนี้ถึงเวลาแล้วที่จะต้องเริ่มเร่งมือไล่ให้ทัน เพื่อลบล้างสภาพล้าหลังที่ก่อให้เกิดกันขึ้นมาเขากล่าวว่าความปลอดภัยเป็นเรื่องสำคัญอันดับหนึ่ง ในการพัฒนาโรงไฟฟ้าพลังนิวเคลียร์และเร่งเร้าประเทศต่างมิให้ยอมอ่อนข้อ แบบมองการณ์ระยะสั้นๆ ขณะที่ประเทศเหล่านั้นกำลังวุ่นอยู่กับการขบแก้วิกฤติกาลการเงินโลก แต่ในขณะเดียวกันเขากล่าวเน้นถึงความเชื่อมั่นของเขาที่ว่าขณะที่อุปสงค์ของโลกในเรื่องพลังงานยังคงเพิ่มขึ้นต่อไปพลังงานนิวเคลียร์ควรจะเป็นส่วนที่ทรงความสำคัญมากยิ่งขึ้น ของทางออกสำหรับขบแก้ปัญหาดังกล่าว